open-index/open-wikipedia-markdown huggingface dataset:
Tiainen (täsmennyssivu)

**Tiainen** tarkoittaa seuraavia:

* tiainen, tiaisten (Paridae) heimoon kuuluva lintu.

## Sukunimi
Tiainen on seuraavien suomnalaisten henkilöiden sukunimi:
* A. J. (Antti Juho) Tiainen (k. 1931), urkuharmonien rakentaja
* Ari ”Arska” Tiainen, muusikko ja musiikkivaikuttaja
* Arja Tiainen (s. 1947), kirjailija
* Arto Tiainen (1930–1998), hiihtäjä ja olympiamitalisti
* Eeva-Leena Tiainen (o.s. *Rautio*, s. 1983), Popstars-kilpailija ja laulaja
* Esa Tiainen (s. 1954), kolmiloikkaaja
* Eila Tiainen (o.s. *Viitanen*, s. 1945), radiotoimittaja ja kansanedustaja
* Hannes Tiainen (1914–2001), poliitikko ja ministeri
* Hannes Tiainen (s. 2005), jääkiekkoilija
* Ilkka Tiainen, rockmuusikko, Tyrävyö-yhtyeen jäsen
* Ilmari Tiainen (1912–1953), Maalaisliiton kansanedustaja
* Jarkko Tiainen (s. 1967), näyttelijä
* Jorma Tiainen (1932–2010), historian professori, Eila Tiaisen puoliso 
* Juhani Tiainen, viulisti
* Juha Tiainen (1955–2003), moukarinheittäjä ja olympiavoittaja
* Jussi Tiainen (s. 1954), valokuvaaja
* Jussi Tiainen, *Costee* (s. 1995), laulaja ja lauluntekijä
* Kari Tiainen (s. 1966), endurokuljettaja
* Kyösti Tiainen (1940–2024), yritysjohtaja, kauppaneuvos
* Lauri Tiainen (1815–1886), maanviljelijä ja valtiopäivämies
* Lauri Tiainen (peitenimi *Tienen*, 1890–1958), jääkärieversti
* Leo Tiainen (1909–2003), runoilija
* Marja-Leena Tiainen (s. 1951), lasten- ja nuortenkirjailija
* Milona Tiainen, *miLo*, Country Stike 2 -pelaaja
* Olli Tiainen (1770–1833), talonpoika ja sissipäällikkö
* Olli Tiainen (s. 1956), keilaaja, Kari Tiaisen veli 
* Patrick Tiainen (s. 1993), pastori ja saarnaaja, Word of Faith Church Finland -seurakunnan perustaja
* Pekka Tiainen (1827–1882), maanviljelijä ja valtiopäivämies
* Pekka Tiainen (s. 1951), vasemmistopoliitikko
* Pertti Tiainen (s. 1951), kestävyysjuoksija
* Petri Tiainen (s. 1973), muusikko
* Petri Tiainen (s. 1966), jalkapalloilija
* Riku Tiainen (s. 1995), jääkiekkoilija
* Teemu Tiainen (s. 1978), pistooliampuja
* Tiina Tiainen (s. 1995), jalkapalloilija.
Vlastimil Bubník

**Vlastimil Bubník** (18. maaliskuuta 1931 Kelč – 6. tammikuuta 2015 Brno) oli Tšekkoslovakiaa edustanut tšekkiläinen jääkiekkoilija ja jalkapalloilija.

## Jääkiekkoura
Bubník pelasi jääkiekkoa HC Brnossa ja Královo Polessa. Maajoukkueessa hän saavutti pronssia Innsbruckin talviolympialaisissa 1964. Hän teki olympiajääkiekossa 1952–1964 kaikkiaan 36 tehopistettä ja jakoi kaikkien aikojen pistepörssin kärkitilaa ennen kuin Teemu Selänne otti kärkipaikan vuoden 2010 kisoissa Vancouverissa. Bubnik valittiin IIHF Hall of Fameen vuonna 1997.

## Jalkapalloura
Bubníkin jalkapalloseura oli RH Brno. Hän edusti maataan 11 kertaa ja teki maaotteluissa 4 maalia vuosien 1957 ja 1960 välillä. Bubník pelasi EM-turnauksessa 1960 voittaen maalleen pronssia.

## Lähteet
* Vlastimil Bubník Bio, Stats and Results  Olympics at Sports-Reference.com 

### Viitteet

## Aiheesta muualla
*Ice hockey profile
*Football profile
Sarah Martin

**Sarah Martin** (s. 12. helmikuuta 1974 Blackburn, Englanti) on skotlantilainen muusikko. Hän on Belle & Sebastian -yhtyeen viulisti-laulaja. Martin on soittanut Belle & Sebastian -kokoonpanossa vuonna 1996 julkaistusta *If You're Feeling Sinister* -albumista lähtien. Hän on soittanut yhtyeen seitsemällä albumilla vuosina 1996–2006.
Shawn Bates

**Shawn William Bates** (s. 3. huhtikuuta 1975 Melrose, Massachusetts) on yhdysvaltalainen jääkiekkoilija. Hän on pelannut urallaan NHL:ssä 10 kauden ajan Boston Bruinsissa ja New York Islandersissa sekä Euroopassa Suomessa ja Itävallassa.

## Ura
### NHL
Boston Bruins varasi Batesin NHL:ään  neljännellä kierroksella. NHL-varauksensa jälkeen Bates pelasi jääkiekkoa Bostonin yliopistossa vuosina 1993–1997. Bostonin joukkue voitti vuonna 1995 NCAA:n mestaruuden, ja Bates valittiin lopputurnauksen tähdistökentälliseen.

Kaudella 1997–1998 Bates pelasi NHL:ssä 13 ottelua Boston Bruinsissa ja teki niissä kaksi maalia. Suurin osa kaudesta meni farmijoukkue Providence Bruinsissa, jossa kertyi 50 ottelussa 15 maalia ja 19 syöttöä. Seuraava kausi meni puoliksi farmissa ja puoliksi NHL:ssä. Farmissa otteluita kertyi 37 ja pisteitä 46. NHL:n puolella otteluita kasautui 33 ja pisteitä 9. Kaudella 1999–2000 Bates pelasi koko kauden Boston Bruinsissa. Bates pelasi yhteensä 44 runkosarjaottelussa ja teki niissä 5 maalia ja 7 syöttöä. Seuraavalla kaudella kertyi 45 ottelua ja 5 pistettä.

Vuonna 2001 Shawn Bates teki kahden sopimuksen vapaana agenttina New York Islandersiin. Ensimmäisellä kaudellaan Islandersissa Bates pelasi 71 ottelua, joissa kertyi 17 maalia ja 35 syöttöä. Kauden 2002–2003 saldona oli 74 ottelua, 13 maalia ja 29 syöttöä, kun taas seuraavana kautena otteluita kertyi 69 ja pisteitä 32 (9 maalia ja 23 syöttöä).

Työsulkukaudella 2004–2005 Bates ei pelannut lainkaan, mutta kaudella 2005–2006 hän jatkoi Islandersissa ja pelasi 66 ottelua, joissa pisteitä kasaantui 34. Kausi 2006–2007 oli kuitenkin harvapelisempi ja otteluita kertyi 48. Tuolla kaudella ja sen jälkeen Shawn Bates kärsi loukkaantumisista, joiden takia häneltä jäi pelaamatta kausi 2007–2008 lähes kokonaan. Bates pelasi NY Islandersissa vain kaksi ottelua lonkkavaivojen takia. Kesällä 2008 Islanders osti Batesin sopimuksen ulos.

### Euroopan kautta farmisarjoihin
Vuonna 2008 Batesin ura ammattilaisena vaikutti olevan jo ohitse, kunnes hän pääsi koeajalle HIFK:n SM-liigajoukkueeseen. Hän aloitti SM-liigassa loistavasti ja teki kymmenen pistettä ensimmäisessä neljässä ottelussaan. Bates pelasi HIFK:ssa 20 peliä ja saavutti niissä tehot 5+16=21. Batesin kausi jäi kuitenkin jälleen kesken lonkkavaivojen takia, ja Bates ja HIFK purkivat sopimuksensa yhteisymmärryksessä helmikuussa 2009.

HIFK:n jälkeen Bates kävi vielä syksyllä 2009 Colorado Avalanchen harjoitusleirillä, muttei saanut sopimusta. Hän palasi seuraavaksi Eurooppaan ja siirtyi pelaamaan Itävallan pääsarjaan Klagenfurter AC:hen. Klagenfurtissa Bates pelasi vain kuusi ottelua. Joulukuussa hän teki sopimuksen AHL:ssa pelaavan Manchester Monarchsin kanssa. Bates pystyi pelaamaan Manchesterissa vain kymmenen ottelua alavartalovamman takia, ja joukkue vapautti hänet sopimuksestaan maaliskuussa 2010.

## Lähteet

## Aiheesta muualla
*
Fueled by Ramen

**Fueled By Ramen** on yhdysvaltalainen levy-yhtiö. John Janick ja Vinnie Fiorello perustivat sen vuonna 1996. Fueled by Ramen on Warner Music Groupin tytär-yhtiö.

## Fueled By Ramenin yhtyeet
### Aktiiviset yhtyeet

* A Rocket to the Moon
* The Cab
* Cobra Starship
* Cute Is What We Aim For
* Forgive Durden
* The Friday Night Boys
* Gym Class Heroes
* The Hush Sound
* Lifetime
* Panic! at the Disco
* Paramore
* Phantom Planet
* Powerspace
* The Swellers
* The Front Bottoms
* This Providence
*Twenty One Pilots
* VersaEmerge
* fun.

## Entiset yhtyeet

* The Æffect
* The A.K.A.s (Are Everywhere!)
* The Academy Is…
* Animal Chin
* Ann Beretta
* Apocalypse Hoboken
* Autopilot Off
* Bigwig
* Blueline Medic
* Cadillac Blindside
* The Causey Way
* Days Away
* Discount
* The Hippos
* Fall Out Boy
* Foundation
* Frodus
* Fun Size
* Home Grown
* The Impossibles
* Jersey
* Jimmy Eat World
* Kane Hodder
* Kissing Chaos
* Less Than Jake
* Limp
* Mid Carson July
* October Fall
* Punchline
* The Pietasters
* Pollen
* Recover
* Roy 
* Slick Shoes
* Slowreader
* The Stereo
* Teen Idols
* Whippersnapper
* Yellowcard

## Lähteet

## Aiheesta muualla
* Viralliset kotisivut 
*
Noorduyn C-64 Norseman

**Noorduyn C-64 Norseman** (*"norjalainen"*) on 1930-luvun jälkipuolella kehitetty kevyt kanadalainen rahtilentokone, jota on käytetty etenkin vesitasona. 

Robert Noorduyn suunnitteli koneen vuonna 1934. Se oli tarkoitettu muun muassa Kanadan metsätyömaiden erämaaliikenteeseen. Kone on ns. puskapilottien suosiossa, koska se ei ole vaurioherkkä. Koneen ensilento tapahtui 14. marraskuuta 1935. Vuonna 1946 kaksi kanadalaista pientä lentokuljetusyritystä otti sen laivastoonsa. Toisessa maailmansodassa Kanadan ilmavoimat käytti 38 Norsemania etenkin radiokoulutukseen, myöhemmin sodan aikana tilauksia tuli lisää, myös Yhdysvaltain asevoimille. Myös Kanadan ratsupoliisi otti koneen käyttöönsä. Vuoteen 1959 mennessä oli valmistettu yli 900 konetta.

## Tekniset tiedot

Taulukon tiedot koskevat tyyppiä Noorduyn C-64A.

## Käyttö Suomessa
Suomeen ostettiin vuonna 1951 Sveitsistä koneyksilö joka sai tunnuksen OH-NOA. Kone oli aluksi kuopiolaisen Vuokralento Oy:n ja myöhemmin vuodesta 1952 lähtien oululaisen Tilauslento Oy:n omistuksessa. Myöhemmin kone oli tamperelaisen Aarne Tirkkosen omistuksessa vuosina 1956–58, jonka jälkeen leppäveteläisen Pentti Riitaojan omistuksessa. Konetta operoi viimeisen omistussuhteen aikana Veljekset Särkkä. Koneen viimeinen lento lennettiin 10.10.1963. Koneen hylky on varastoituna Suomen ilmavoimamuseossa.

## Lähteet
*

### Viitteet

## Aiheesta muualla

* Noorduyn Norseman -web-sivusto  
* OH-NOA
Daniel Greysolon, Sieur du Lhut

**Daniel Greysolon, Sieur du Lhut** (1639–1710) oli ranskalainen turkiskauppias, seikkailija ja tutkimusmatkailija, joka liikkui Pohjois-Amerikan Suurten järvien ympäristössä ja solmi suhteita eri intiaaniheimoihin.  Vuonna 1679 hän avusti rauhansopimuksen teossa dakota- ja ojibwa-heimojen välille vuonna 1679.  

Greysolon muistutti Robert Cavelier de La Sallea sinä, että molemmat avasivat Ranskalle uusia kauppayhteyksiä Pohjois-Amerikassa. Greysolon ei levittänyt hankkimaansa tietoa alueen maantiedosta, joten hänen vaikutuksensa jäi pienemmäksi. Toisaalta Greysolonia pidettiin luotettavampana miehenä, mikä sai kuvernöörit luottamaan häneen. Hän solmi luottamukselliset suhteet ranskalaisten ja Yläjärven intiaaniheimojen välille, mikä toisaalta oli omiaan ärsyttämään aiemmin välittäjinä toimineita ottawia. 

## Lähteet
Margaretha Krook

**Margaretha Knutsdotter Krook** (15. lokakuuta 1925, Tukholma − 7. toukokuuta 2001, Tukholma) oli ruotsalainen teatteri- ja elokuvanäyttelijä.

Krook työskenteli toisen maailmansodan jälkeen jonkin aikaa lentoemäntänä, mutta opiskeli sitten näyttelijäksi Dramatenin näyttelijäkoulussa, missä hänen oppilastovereitaan olivat muun muassa Max von Sydow ja Ingrid Thulin. Vuodesta 1963 lähtien Dramaten oli Krookin pitkäaikainen työpaikka.

Näyttelijänä Krook oli hyvin monipuolinen, ja hän menestyi sekä vakavissa että koomisissa osissa. Hänen luonteelleen sopivat erityisen hyvin voimakkaat luonneroolit, joita hän tekikin uransa aikana useita. Esimerkiksi käyvät Gertrude Stein, *Mestariluokan* Maria Callas ja Bertolt Brechtin Äiti Peloton.

Krookin elokuvaura alkoi 1949. Hänellä oli pieni rooli Ingmar Bergmanin elokuvissa *[[Elämän kynnyksellä]]* (1958) ja *[[Naisen naamio – Persona]]* (1966), jossa hän esitti psykiatria. Hän näytteli myöhemmin myös Bergmanin käsikirjoittamassa ja Bille Augustin ohjaamassa televisiosarjassa *Hyvä tahto* (1992). Jarl Kullen elokuvassa *Miksi kirjakauppias lopetti uimisen?* (1969) vanhapoikaelämään tottunut kirjakauppias (Allan Edwall) rakastuu Krookin esittämään sensuelliin Amélie Arbeliin. Näyttelijän viimeiseksi elokuvaksi jäi Colin Nutleyn *[[Gossip (elokuva)|Gossip]]* (2000), johon oli kerätty joukko vuosituhannen vaihteen ruotsalaisen elokuvan kirkkaimpia naistähtiä.

Krook oli naimisissa Stig Hammarin kanssa vuosina 1956–1981. Tästä eroon päättyneestä avioliitosta hänellä on yksi tytär. Krookin pitkä seurustelusuhde näyttelijä Ernst-Hugo Järegårdin kanssa päättyi tämän kuolemaan 1998. 

Margaretha Krook oli kotimaassaan hyvin rakastettu ja arvostettu näyttelijä. Uudenvuodenaattoiltana vuosina 1997–2000 hän lausui Skansenilla ruotsiksi Lordi Tennysonin runon ”Ring Out, Wild Bells”, ja esitys myös televisioitiin suorana. 

Krook kuoli toukokuussa 2001 75-vuotiaana syöpään, joka oli ilmennyt vasta pari kuukautta aiemmin. Hyvin nopeasti kuoleman jälkeen pystytettiin Dramatenin edustalle muistomerkki näyttelijälle. Jonkin verran todellista kokoa suurempi näköispatsas seisoo siinä rakennuksen kulmassa, jossa Krookilla oli tapana tupakoida ennen esitystä.

## Lähteet

## Aiheesta muualla
* 
* Margaretha Krook Elonetissa
Trollhammaren

**Trollhammaren**on Finntroll-yhtyeen vuonna 2004 julkaisema EP-levy. Se sisältää *[[Nattfödd]]*-albumilta kappaleen ”Trollhammaren”, *[[Visor om Slutet]]* -EP:llä julkaistun kappaleen ”Försvinn du som lyser” sähköisen version sekä kolme ennen julkaisematonta kappaletta.

## Kappaleet
# 
# 
# 
# 
# 

## Kokoonpano
* Tapio Wilska – laulu
* Routa – kitarat
* Skrymer – kitarat
* Tundra – basso
* Beast Dominator – rummut
* Trollhorn – koskettimet

## Arvostelut
* Imperiumi: 7½/10

## Lähteet

## Aiheesta muualla
* 
*
Puhemiesneuvosto

**Puhemiesneuvosto** suunnittelee eduskunnan pitkän aikavälin työskentelyä ja ohjaa täysistuntotyöskentelyä. Sen muodostavat puhemiehistön (eduskunnan puhemies sekä ensimmäinen ja toinen varapuhemies) lisäksi valiokuntien puheenjohtajat. Puhemiesneuvosto antaa ohjeita täysistunnossa noudatettavista menettelyistä (esim. valiokuntaan lähettämisehdotukset ja puheenvuorokäytännöt), hyväksyy täysistuntosuunnitelmat sekä päättää täysistuntotyötä koskevista poissaololuvista. Lisäksi se antaa yleisohjeita valiokuntatyöstä sekä toimii puhemiehen neuvoa-antavana elimenä.

Neuvosto kokoontuu tyypillisesti ennen täysistuntojen alkua käymään läpi täysistunnossa käsiteltävät asiat.

## Lähteet

## Aiheesta muualla
* Eduskunnan esittely puhemiesneuvostosta
Sarkajuhla

**Sarkajuhla** on vanhimpia Kadettikoulun (Maanpuolustuskorkeakoulun perustutkinto-osaston) perinteitä. Nuorin kurssi antaa edellisenä aamuna kadettilupauksen, jonka jälkeen se juhlii pääsyä Kadettitoverikuntaan ja esiintyy ensimmäistä kertaa juhlapuvuissaan. Juhla on saanut nimensä 1920-luvulla, jolloin nuorin kurssi sai vaihtaa ylleen diagonaalista tehdyt asetakkinsa ja pääsi eroon sarkapuvuistaan. Nimi on vaihtunut Diagonaalijuhlasta Sarkatanssiaisten kautta Sarkajuhlaksi.

Sarkajuhlaan osallistuu kadettien ja heidän aveciensa lisäksi lukuisia kutsuvieraita. Juhlien järjestämisestä vastaa sarkajuhlatoimikunta. Sarkajuhlan yhteydessä vietetään nykyisin myös kadettikoulun perinnepäivää.
Chloé

**Chloé** on ranskalainen prêt-à-porter-muotitalo, jonka perusti ranskalais-egyptiläinen Gaby Aghion Pariisissa Ranskassa 1950-luvun alkupuolella. Hänellä oli myös yhteistyökumppani Jacques Lenoir, joka tuli vuonna 1953 mukaan. Muotitalon tuotteita ovat naistenvaatteet, asusteet ja hajuvedet.

Gaby tunsi, että hänen oma nimensä kuulosti ennustajalta, joten hän lainasi erään ystävänsä nimeä "Chloé", joka oli hänestä kauniimpi ja naisellisempi kuin hänen oma nimensä.

Chloé tuli vähitellen tunnetuksi vaatemerkiksi. Muun muassa Jacqueline Kennedy, Brigitte Bardot, Maria Callas sekä Grace Kelly käyttivät Chloén vaatteita.

Kun Karl Lagerfeld tuli suunnittelijaksi Chloélle, Chloé nousi 1970-luvun muoti-ikoniksi. Myös Stella McCartney ja Phoebe Philo ovat työkennelleet Chloén pääsuunnittelijoina. Kevääseen 2008 Chloén luova johtaja oli Paulo Melim Andersson, joka on ollut aikaisemmin suunnittelijana Marnilla. Keväästä 2008 lähtien Chloén luova johtaja on ollut Hannah MacGibbon, joka on aiemmin työskennellyt Valentinolla.

Vuosien mittaan Chloén malleina on nähty muun muassa Gisele Bündchen ja Suvi Koponen.

## Lähteet
* Yrityksen verkkosivut
BC Nokia

**Basketball Club Nokia** (lyh. **BC Nokia**) on vuonna 1997 perustettu nokialainen koripalloseura, jonka naisten edustusjoukkue pelaa Korisliigassa. Joukkueen kotikenttänä toimii AGCO Power Arena.

Joukkueen miesten edustusjoukkue pelasi Korisliigassa vuosina 2015–2025, mutta sille ei myönnetty sarjapaikkaa taloudellisista syistä kaudelle 2025–2026.

## Historia
### Ennen BC Nokiaa

Koripalloa on pelattu Nokialla 1940-luvulta lähtien. Kankaantaan Kisa pelasi miesten SM-sarjassa 1960–1970-lukujen vaihteessa, putosi välillä miesten Suomen sarjaan ja nousi vuonna 1986 takaisin miesten ykkösdivisioonaan, jonne 1990-luvun alkupuolella nousi myös toinen nokialaisjoukkue, Korinokia (aik. Nokian Palloseura). Kauden 1994–95 päätteeksi KanKi nousi miesten SM-sarjaan, muutti nimensä Kisanokiaksi ja sijoittui SM-sarjassa parhaimmillaan neljänneksi kaudella 1995-1996. Naisten SM-sarjassa Nokian Urheilijoiden joukkue voitti mestaruuksia.

### BC Nokia

BC Nokia perustettiin vuonna 1997 jatkamaan paikkakunnan koripallotoimintaa yhdistämällä edeltäjäseurojensa resurssit. BC Nokian miesten edustusjoukkue putosi pääsarjasta kauden 2001–2002 päätteeksi oltuaan runkosarjassa 14:s eli viimeinen. 1990-luvulla joukkueessa pelasi muun muassa yhdysvaltalainen Marcus Grant.

BC Nokia nousi takaisin Korisliigaan kaudeksi 2015–2016. Se voitti Suomen mestaruuden kaudella 2023–2024. Seuralle ei kuitenkaan myönnetty miesten sarjapaikkaa taloudellisista syistä kaudelle 2025–2026.

Naisten pääsarjasta BC Nokia putosi vuonna 2009 ja kävi korkeimmalla sarjatasolla vielä kaudella 2012–2013, jolloin se sijoittui kymmenenneksi ja putosi jälleen. Sittemmin naisten joukkue on noussut takaisin pääsarjaan.

## Lähteet
* Suomen Koripalloliiton Historia-osio 
* Matti Kuusela: Nokialaisen koripalloilun tarina

### Viitteet

## Aiheesta muualla
*BC Nokian Korisliigajoukkueen virallinen kotisivu
Paschenin sarja

**Paschen sarja** on yksi vetyatomin spektriviivojen muodostamista sarjoista. Siihen kuuluvien spektriviivojen aallonpituudet ovat

:\frac{1}{\lambda} = R \left(\frac{1}{3^2} - \frac{1}{n^2}\right),

missä R \approx 1{,}097 \cdot 10^7\,\textrm{m}^{-1}  on vedyn Rydbergin vakio ja *n* kokonaisluku, vähintään 4.  Nämä spektriviivat ovat kaikki infrapunasäteilyn aallonpituusalueella.

Sarja on saanut nimensä keksijänsä fyysikko Friedrich Paschen mukaan.

## Katso myös
* Lymanin sarja ultraviolettialueella
* Balmerin sarja näkyvän valon alueella
* Brackettin sarja infrapuna-alueella
* Pfundinin sarja infrapuna-alueella

## Aiheesta muualla
*Vedyn spektrisarjat
Pierre La Vérendrye

**Pierre Gaultier de Varennes, sieur de La Vérendrye** (17. marraskuuta 1685 Trois-Rivières – 5. joulukuuta 1749 Montreal) oli ranskalais-kanadalainen upseeri, turkiskauppias ja tutkimusmatkailija. Hän syntyi Trois-Rivièresissä, Quebecissä, liittyi Ranskan armeijaan ja taisteli Espanjan perimyssodassa, haavoittui ja palasi Amerikkaan. Vuonna 1728 hänet nimitettiin Yläjärven pohjoisrannan ranskalaisten tukikohtien komentajaksi. Siellä hän tutustui cree-intiaaneihin ja sai heiltä karttoja kanoottireiteistä.

Vuonna 1731 La Vérendrye aloitti tutkimusretket, joiden yksi tarkoitus oli vesireitin löytäminen lännen merialueille. Hän perusti useita linnakkeita tärkeiden turkiskauppareittien varsille. 

## Lähteet

## Aiheesta muualla
Larisa Dolina

**Larisa Aleksandrovna Dolina** (o.s. **Kudelman**, , s. 10. syyskuuta 1955 Baku, Azerbaidžanin SNT, Neuvostoliitto) on merkittävä venäläinen pop -ja jazzlaulaja ja näyttelijä. Hän on esiintynyt yli 70 elokuvassa ja animaatiossa, muun muassa *[[Erittäin sininen parta]]* (1979).

## Aiheesta muualla
*Larisa Dolinan virallinen sivusto 
*
Martti Tienari

**Martti Johannes Tienari** (10. marraskuuta 1935 Perniö – 13. lokakuuta 2013 Helsinki) oli suomalainen professori. Hän oli Helsingin yliopiston ensimmäinen tietojenkäsittelytieteen professori.

## Tausta ja koulutus
Tienari syntyi opettajaperheeseen. Hän pääsi ylioppilaaksi Oulun lyseosta 1953. Hän valmistui filosofian kandidaatiksi 1958 ja tohtoriksi 1962 Helsingin yliopistosta.

## Ura
Tienari oli yksi ATK-alan käynnistäjistä Suomessa. Hän toimi Sotakorkeakoulussa assistenttina 1958–1960 ja luennoitsijana 1960–1965. Hän aloitti vuonna 1960 tietokonematemaatikkona Suomen Kaapelitehtaalla ja jatkoi toimessaan vuoteen 1966 saakka, jonka jälkeen hän siirtyi Oy Nokia Ab:n laskentakeskuksen esimieheksi vuosiksi 1967–1969. Helsingin yliopistossa hän aloitti 1969 vastaperustetun tietojenkäsittelyopin laitoksen ensimmäisenä professorina ja esimiehenä. Hän jatkoi laitoksen esimiehenä vuoteen 1998 asti, jolloin jäi eläkkeelle. Hän oli myös vierailevana professorina Darmstadtin teknillisessä yliopistossa kahteen otteeseen vuosina 1981 ja 1987.  

Tieteellisen työnsä ohessa Tienari toimi myös useissa kansallisissa ja kansainvälisissä hallinto- ja luottamustehtävissä, kuten Tietokoneyhdistyksen, Tietojenkäsittelyliiton ja Tietotekniikan Liiton Tieteellisen neuvottelukunnan jäsenenä ja puheenjohtajana 1967-1994 ja Ulkomaanasiain toimikunnan jäsenenä ja puheenjohtajana 1967-1971,  Tietojenkäsittelytieteen Seuran puheenjohtajana 1985–1987, Helsingin yliopiston matemaattis-luonnontieteellisen osaston dekaanina 1971–1978, Helsingin yliopiston laskentakeskuksen johtokunnan puheenjohtaja 1971–1992, Maanpuolustuksen tieteellisen neuvottelukunnan (MATINE) puheenjohtajana 1974–1977, Tietotehtaan tieteellisen neuvottelukunnan puheenjohtajana 1980–1990 ja Professoriliiton hallituksen varapuheenjohtajana 1979–1980 ja puheenjohtajana 1981–1982. Kansainvälisesti hän toimi Suomen edustajana IFIPin yleiskokouksessa 1987–1996, IFIPin hallituksen jäsenenä 1989–1996 ja IFIPin teknisen yleiskokouksen (Technical Assembly) puheenjohtajana 1994–1996.

## Tutkimus ja vaikutus
Tienari teki väitöskirjansa matematiikasta ja hänen tutkimuksensa tietojenkäsittelyopin saralla alkoivat myös matemaattisesta aiheesta, numeeristen algoritmien pyöristysvirheistä. Hän on tutkinut myös ohjelmointikielten kääntäjiä, sekä hajautettujen järjestelmien ja tietokoneverkkojen teoriaa. Tutkimustyön ohella Tienari tunnetaan myös merkittävien tutkimushankkeiden organisoijana ja tutkijakouluttajana. Useat hänen ohjaamansa tohtorit päätyivät edelleen alan professoreiksi suomalaisiin yliopistoihin.

## Palkinnot ja tunnustukset
*Vuoden ATK-vaikuttaja 1993 (Tietotekniikan liitto)
*Helsingin yliopiston Pohjois-Pohjalaisen Osakunnan inspehtori 1969–79 ja kunniajäsen 2006. 
*Suomen sotatieteellisen seuran kutsujäsen 1977
*Teknillisten Tieteiden Akatemian jäsen 1980
*Suomalaisen Tiedeakatemian jäsen 1992
*Suomen Leijonan komentajamerkki 1983

## Lähteet

## Kirjallisuutta
* 

## Aiheesta muualla
* Martti Tienarin muistokirjoitus ''Helsingin Sanomissa''.
*
Denise Lewis

**Denise Lewis** (s. 27. elokuuta 1972 West Bromwich) on brittiläinen seitsenottelija. Hän sai kultamitalin Sydneyn olympialaisissa vuonna 2000. Atlantan olympialaisissa 1996 hän sai pronssia, ja maailmanmestaruuskisoissa 1997 ja 1999 hän sai hopeaa. Kansainyhteisön kisoissa hän voitti kultaa 1994 ja 1998.

Lewis lopetti uransa 2005. Hänen henkilökohtainen ennätyksensä on 6831 pistettä vuodelta 2000.

## Lähteet
Siikalatvan kunnanvaltuusto

**Siikalatvan [[kunnanvaltuusto]]** on Siikalatvan kunnan ylin päättävä elin, johon kuuluu 27 jäsentä. Kunnanvaltuuston puheenjohtajana toimii Pilvi Härmä.

## Paikkajako ja äänestysaktiivisuus

## Valtuustoa johtaneet
### Puheenjohtajat
* Kauko Lumiaho (kesk.) 2009–2012
* Kaisa Louet-Similä (kesk.) 2013–2021
* Aimo Suorsa (kesk.) 2021
* Pilvi Härmä (kesk.) 2021–

### Varapuheenjohtajat
* Arja Akbaba (kesk., 1. vpj.) 2009–2012
* Seppo Kallio (vas., 2. vpj.) 2009–?
* Erkki Kauranen (kesk., 3. vpj.) 2009–2012
* Aaro Vikki (kesk., 1. vpj.) 2013–?
* Ilmari Ojakoski (sd., 3. vpj.) 2013–?
* Airi Juntunen (kesk. 1. vpj.)
* Ilmari Ojakoski (kesk. 2. vpj.)
* Sonja Paakki (vas., 3. vpj.)

## Kunnanvaltuuston jäsenet kaudella 2021–2025
### Keskusta
* Pilvi Härmä (pj.)
* Susanna Jarva
* Seija Junno
* Airi Juntunen (1. vpj.)
* Marko Karjalainen
* Vesa Keränen
* Piia Knuutinen
* Alpo Konola
* Antti Kylmäaho
* Eero Leskinen
* Mika Lunki
* Aino Marttila
* Jaakko Myllykoski
* Marjo Mällinen
* Liisa Ojantakanen
* Eila Pihkakoski
* Tuomo Seppälä

### SDP
* Ilmari Ojakoski (2. vpj.)
* Annamari Similä

### Vasemmistoliitto
* Seppo Kallio 
* Sonja Paakki (3. vpj.)
* Aarre Viitanen

### Perussuomalaiset
* Matti Hilli
* Nina Kolehmainen
* Petri Lehtilahti
* Mikko Piippo
* Aaro Vikki

## Lähteet
*Tilastokeskus StatFin tietokannat
**Äänestystiedot vaalivuosittaisella kuntajaolla kuntavaaleissa, 1976-2025
**Puolueiden kannatus vaalivuosittaisella kuntajaolla kuntavaaleissa, 1976-2025: Valittujen lukumäärä
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä
* Siikalatvan kunnanvaltuuston pöytäkirja 10.11.2008

### Viitteet
Ocean’s Twelve

**Ocean’s Twelve** on vuonna 2004 ensi-iltansa saanut yhdysvaltalainen rikoskomediaelokuva, jonka on ohjannut Steven Soderbergh. Elokuva on jatko-osa elokuvalle *[[Ocean’s Eleven – korkeat panokset]]*.

## Juoni

Edellisessä osassa rikollisjoukko on huiputtanut itselleen muhkean omaisuuden Las Vegasin kasinoista. Kolmen kasinon omistaja vaatii rahojaan takaisin, ja Danny Oceanin johtama kopla päättää hankkia rahat Euroopasta entistä suuremmalla huiputuksella. Roomassa on esillä Fabergén pääsiäismuna, jota joukkio lähtee tavoittelemaan.

## Rooleissa

## Lähteet
Bureau of Indian Affairs

**Bureau of Indian Affairs** (, lyh. **BIA**) on Yhdysvaltain sisäministeriön alainen virasto, joka vastaa Yhdysvaltain alkuperäisväestön maiden hallinnoinnista ja hoidosta. Virasto ei edusta Havaijin alkuperäisväestöä, koska Yhdysvaltain liittovaltio ei ole tunnustanut näitä alkuperäisväestöksi.

## Historia
Bureau of Indian Affairs perustettiin 11. maaliskuuta 1824, joten se on sisäministeriön vanhin virasto. 

Ennen virallista perustamistaan Yhdysvaltojen hallinnon alaisuudessa oli ollut jo alusta alkaen jokin toimielin, jonka vastuulla olivat Amerikan alkuperäisväestö ja sen kanssa vuorovaikutuksessa oleminen. Vuonna 1775 toisen mannermaakongressin aikana perustettiin ns. intiaanilautakunta. BIA:n alkuperäinen tehtävä oli koordinoida kauppaa Yhdysvaltojen ja alkuperäiskansojen välillä. Yhdysvaltain presidentti nimitti viraston kautta myös suurlähettiläitä alkuperäiskansojen keskuuteen.

Nykyisen nimensä virasto sai vuonna 1947.

## Toiminta ja organisaatio
Viraston alaisuudessa on alueita 222&nbsp;577 neliökilometrin verran. Lisäksi virasto antaa opetusta noin 42&nbsp;000 intiaanille, ja tuottaa palveluita yhteensä 1,9 miljoonalle intiaanille ja Alaskan alkuperäiskansojen edustajalle. Maassa on kaikkiaan 574 rekisteröityä alkuperäisheimoa. Lisäksi virasto toi mii edelleen tärkeimpänä linkkinä alkuperäisväestön ja liittovaltion välillä.

BIA työllistää nykyään noin 10&nbsp;000 ihmistä. Viraston johtajana on syyskuusta 2021 lähtien toiminut apulaisministeri Bryan Newland.

## Lähteet

## Aiheesta muualla
Henry Hastings Sibley

**Henry Hastings Sibley** (20. helmikuuta 1811 Detroit, Michigan, Yhdysvallat – 18. helmikuuta 1891 Saint Paul, Minnesota, Yhdysvallat) oli Yhdysvaltojen Minnesotan osavaltion ensimmäinen kuvernööri. 

Hän aloitti poliittisen uransa 1838, kun hänet nimitettiin rauhantuomariksi Iowan terriotorion Mississippin länsipuolisille osille. Hänet valittiin kongressiin Wisconsinin territorion edustajaksi, ja hän osallistui Yhdysvaltojen 30., 31. ja 32 kongressiin vuosina 1849-1853. Hän edusti demokraatteja Minnesotan osavaltion perustuslakia säätäneessä konventissa. Sen päätteeksi Sibley tuli valituksi vastamuodostetun osavaltion kuvernööriksi, ja toimi tässä virassa  24. toukokuuta 1858–2. tammikuuta 1860. 

Vuonna 1862 dakotasodassa Sibley palveli everstinä, ja jatkoi menestyksekästä sotilasuraansa vuoteen 1866 asti. Sotilasuransa jälkeen hän astui liike-elämän palvelukseen ja toimi monien merkittävien yhtymien hallintoneuvostoissa. 

## Lähteet
John Disley

**John Disley** (20. marraskuuta 1928 Corris, Wales – 8. helmikuuta 2016) oli brittiläinen estejuoksija ja olympiamitalisti.

Disley saavutti 3&nbsp;000 metrin estejuoksussa olympiapronssia Helsingissä 1952 ajalla 8.51,8. Neljä vuotta myöhemmin Melbournen olympialaisissa hän sijoittui kuudenneksi ajalla 8.44,6. Euroopan mestaruuskilpailuissa hän ei onnistunut: hän sijoittui Brysselissä 1950 13:nneksi ja Bernissä 1954 kymmenenneksi.

Disley oli mukana perustamassa Lontoon maratonia, ja hän kuului myös maansa suunnistuksen pioneereihin muun muassa osallistumalla itse EM-kilpailuihin ja innoittamalla maan kansallisen suunnistusliiton perustamista. Disleyn vaimo Sylvia Cheeseman voitti myös olympiamitalin Helsingistä 1952, ja pariskunnalla oli kaksi tytärtä.

## Lähteet
* 
* 
* John Disley Bio, Stats and Results  Olympics at Sports-Reference.com 

### Viitteet
Vladimir Kazantsev

**Vladimir Kazantsev** (6. tammikuuta 1923 – 22. marraskuuta 2007) oli neuvostoliittolainen estejuoksija ja olympiamitalisti.

Kazantsev alitti 3&nbsp;000 metrin estejuoksussa kaikkien aikojen kolmantena juoksijana yhdeksän minuutin rajan vuonna 1951. Hän saavutti olympiahopeaa Helsingissä 1952 ajalla 8.51,6. Hän taisteli viimeiselle vesiesteelle saakka voitosta Yhdysvaltain Horace Ashenfelterin kanssa mutta väsähti pahasti lopussa ja hävisi amerikkalaiselle 6,2 sekunnilla.

## Lähteet

* 
*
Sverre Sigurdinpoika

**Sverre Sigurdinpoika** (muinaisnorjaksi *Sverrir Sigurðarson) ;* (n. 1149 – 9. maaliskuuta 1202) oli Norjan kuningas vuosina 1184–1202. 

## Kuningas
Sverre Sigurdinpoikaa pidetään yhtenä Norjan historian merkittävimmistä hallitsijoista. Hän saapui Färsaarilta Norjaan vuonna 1174 väittäen olevansa Sigurd II Munnin poika. Sverre nousi 
Birkebeinit-kapinaliikkeen johtohahmoksi ja taisteli vallasta kuningas Maunu Erlinginpoikaa vastaan. Sverre julistettiin Trondheimin kuninkaaksi, ja vuonna 1179 hän löi Maunun joukot. Sverren ja Maunun kamppailu päättyi Fimreiten taisteluun vuonna 1184, jossa Maunu sai surmansa. Sverrestä tuli tämän jälkeen koko Norjan kuningas.

Sverren pyrkimys saada määrätä piispojen valinnasta ja vaatimus arkkipiispan asejoukkojen supistuksesta johtivat välirikkoon kirkon kanssa. Arkkipiispa Erik Ivarsson kieltäytyi kruunaamasta Sverreä ja pakeni Tanskaan useiden piispojen kanssa. Välirikko johti lopulta siihen, että paavi Innocentius III asetti Sverren kirkonkiroukseen.

Sverre joutui loppuvuotensa taistelemaan kirkkoa tukevia kapinallisia vastaan. Oslon piispa Nikolas Arnesson ja arkkipiispa Eirik Ivarsson yhdistivät voimansa ja palasivat Norjaan vahvan laivaston mukana. Kapinalliset saivat haltuunsa suurimman osan Norjan itäosista, mutta Sverreä he eivät saaneet kukistettua. Sisällissota jatkui Sverren kuoleman jälkeen, ja vasta hänen poikansa Haakon teki rauhan kirkon kanssa.

## Avioliitto ja jälkeläiset
Hänen puolisonsa oli Ruotsin kuningas Eerik Pyhän ja Christina Björnsdotterin tytär prinsessa Margareta.

Heille syntyivät lapset:

* Kristin Sverresdatter
* Håkon Sverresson
* Sigurd Lavard

## Lähteet
Matti Sihvonen

**Kalevi Matti Sihvonen** (3. elokuuta 1932 Sortavalan maalaiskunta – 29. elokuuta 2022 Kuopio) oli Kuopion hiippakunnan piispa 1984–1996.

Sihvonen vihittiin papiksi 1958 Kuopiossa ja hän väitteli tohtoriksi vuonna 1980 uusluterilaisen Wilhelm Löhen kirkkokäsityksestä. Sihvonen kutsuttiin piispaksi Kirkon koulutuskeskuksen johtajan tehtävästä.

## Teoksia
* 
* 
* 
* 
* 
* 
* 
* 
* 
* 
* 

## Lähteet
* Kuopion hiippakunta – Matti Sihvonen 1984–1996 
### Viitteet
Keltavatsanäpsyt

**Keltavatsanäpsyt** (*Todirostrum*) on napsijoiden heimoon kuuluva lintusuku. Sukuun kuuluu 7 lajia.

## Keltavatsanäpsyihin (''Todirostrum'') kuuluvia lajeja
* Harmaapäänäpsy (*Todirostrum poliocephalum*)
* Keltakulmanäpsy (*Todirostrum chrysocrotaphum*)
* Lyhytpyrstönäpsy (*Todirostrum viridanum*)
* Mustapäänäpsy (*Todirostrum nigriceps*)
* Nokinäpsy (*Todirostrum cinereum*)
* Täplärintanäpsy (*Todirostrum pictum*)
* Viirurintanäpsy (*Todirostrum maculatum*)

## Lähteet

## Aiheesta muualla
*ITIS: Todirostrum
Telakkakriisi

**Telakkakriisillä** tarkoitetaan perinteisten teollisuusmaiden telakoita 1970- ja 1980-luvuilla kohdannutta kannattavuuskriisiä Aasian nousevien laivanrakennusmaiden kilpailun edessä. 

## Kriisin taustat
1970-luvulla Japani alkoi vallata rahtilaivojen ja tankkerien markkinoita edullisilla hinnoillaan. Eurooppalaisten telakoiden vastaus tähän oli hintojen dumppaus. Laivanrakennus oli suuri työllistäjä, joten monet valtiot tukivat telakoita rahallisesti kompensoidakseen tappioita.

1980-luvulle tultaessa myös Japanin telakat alkoivat olla vaikeuksissa Etelä-Korean ja Taiwanin telakoiden hintakilpailussa. Vuonna 1984 Japanin markkinaosuus maailman telakkamarkkinoista oli 55 %, Etelä-Korean 15 % ja Länsi-Euroopan enää 14 %. Eurooppalaisille tämä merkitsi 10 prosenttiyksikön laskua vuodesta 1980. Alaa vaivasi ylikapasiteetti, laskeva tilauskanta ja epäterve kilpailu. Tämän lisäksi kustannukset nousivat nopeasti.

## Telakkakriisi maailmalla

1970-luvulla Euroopassa suljettiin telakoita tiheään tahtiin tai ne kansallistettiin, kuten brittiläinen *[[Harland and Wolff]]*.

Kaukoidän telakoiden vahvinta aluetta olivat rahtialukset, ja juuri näihin alustyyppeihin erikoistuneet telakat joutuivat ensimmäisinä pulaan. Ruotsalaistelakat Kockums, Götaverken ja Öresundsvarvet yrittivät haastaa japanilaiset bulkkituotannossa. Tuottavuutta yritettiin parantaa kehittämällä laivanrakennusta sarjavalmistuksenomaiseen suuntaan. Myös Ruotsissa valtio pumppasi rahaa telakkateollisuuteen; vuosina 1978–1979 valtio tuki telakoita 214&nbsp;000 kruunulla työläistä kohden. Summa oli kaksinkertainen verrattuna normaalin työläisen vuotuisiin palkkakustannuksiin. Öresundsvarvet suljettiin jo 1970-luvulla ja Kockums, joka kerran oli maailman suurin telakka, suljettiin vuonna 1986.

## Telakkakriisi Suomessa
Suomen ja Neuvostoliiton välinen bilateraalinen kauppa viivytti telakkakriisin saapumista jonkin verran, vaikka telakoita olikin jo autettu aiemmin erilaisin tukitoimenpitein. Vielä 1980-luvun alussa Suomen telakoiden tilauskanta oli kohtuullinen. Lisäksi suomalaistelakat olivat erikoistuneet korkeamman jalostusasteen aluksiin kuten matkustajalaivoihin, joiden markkinoilla kilpailu ei ollut aivan yhtä kovaa. 1980-luvun puolivälissä Neuvostoliiton kaupan ehtyessä telakkakriisi kuitenkin ulottui Suomeen.

Tehokkuutta yritettiin hakea yhdistämällä Wärtsilän ja Valmetin telakat vuoden 1987 alusta. Fuusion tuloksena syntyi Wärtsilä Meriteollisuus. Vaikka kapasiteettia karsittiin ja tilauksia onnistuttiin saamaan, yhtiö ajautui konkurssiin 1989 muun muassa huonon kannattavuuden tähden. Yrityksen raunioille perustettiin valtio-omisteinen *Masa-Yards*, joka myytiin pian norjalaisyritys Kværnerille. Yritys on tämän jälkeen vaihtanut omistajaa pariinkin otteeseen mutta jatkaa laivanrakennusta edelleen kannattavasti.

Ainoat telakkakriisistä ehjin nahoin selvinneet suomalaistelakat olivat Hollming ja Rauma-Repola Raumalla. Ne yhdistyivät 1990-luvulla Finnyardsiksi, jonka norjalainen *Aker* myöhemmin osti.

## Lähteet

## Aiheesta muualla
* Ylen Elävä arkisto: Vuosaaren telakan viimeiset hetket
* Ylen Elävä arkisto: Telakkaperhe Turusta
Aleksandr Anufrijev

**Aleksandr Anufrijev** (1. kesäkuuta 1926 – 26. syyskuuta 1966) oli neuvostoliittolainen kestävyysjuoksija ja olympiamitalisti.

Anufrijev saavutti 10&nbsp;000 metrin juoksussa olympiapronssia Helsingissä 1952 ajalla 29.48,2. Bernin EM-kilpailuissa 1954 hän sijoittui samalla matkalla kahdeksanneksi ajalla 30.19,4.

## Lähteet
* 
* 

### Viitteet
Bruno Junk

**Bruno Junk** (27. syyskuuta 1929 – 22. syyskuuta 1995) oli Neuvostoliittoa edustanut virolainen kilpakävelijä ja olympiamitalisti.

Junk saavutti 10&nbsp;000 metrin kävelyssä olympiapronssia Helsingissä 1952 ajalla 45.41,0.  Neljä vuotta myöhemmin Melbournen 1956 olympialaisissa laji oli vaihtunut 20 kilometrin kävelyksi ja Junk saavutti jälleen pronssia ajalla 1.32.12,0.

## Lähteet

*
Marine on St. Croix

**Marine on St. Croix** on 602 asukkaan kaupunki Minnesotan osavaltiossa, Yhdysvalloissa. Se sijaitsee Washingtonin piirikunnassa. Pinta-alaltaan kaupunki on 10,8 neliökilometriä.

Kaupunki sijaitsee St. Croix -joen varrella. Se perustettiin vuonna 1839. Kaupungissa oli Marine Millin sahalaitos, joka oli ensimmäinen kaupallinen saha St Croixin varrella. Se on nykyään Yhdysvaltain historiallisten nähtävyyksien luettelossa. Saha sijaitsee vuonna 1888 rakennetun kokoushuoneen takana. Se on osavaltion vanhin edelleen toiminnassa oleva hallinnollinen rakennus.

## Lähteet
Josef Doležal

**Josef Doležal** (12. joulukuuta 1920 – 28. tammikuuta 1999) oli tšekkoslovakialainen kilpakävelijä ja olympiamitalisti.

Doležal hylättiin vuonna 1946 Oslon EM-kilpailujen 50 kilometrin kävelyssä. Neljä vuotta myöhemmin Brysselin EM-kilpailuissa hän sijoittui samalla matkalla neljänneksi ajalla 4.55.49. Helsingin 1952 olympialaisissa hän saavutti 50 kilometrillä hopeaa ajalla 4.30.17,8. Bernin EM-kilpailuissa 1954 hän voitti kultaa 10&nbsp;000 metrin kävelyssä ajalla 45.01,8 ja saavutti hopeaa 50 kilometrillä ajalla 4.25.07,2.

Doležal käveli eri matkoilla useita maailmanennätyksiä. Hänen viimeisimmät maailmanennätyksensä eri matkoilla olivat 20&nbsp;000 metrin ratakävelyssä 1.30.26,4 (1. marraskuuta 1953, myös 15 kilometrin väliaika 1.07.54 oli uusi maailmanennätys), kahden tunnin ratakävelyssä 25&nbsp;701 metriä (toukokuussa 1955), 30&nbsp;000 metrin ratakävelyssä 2.21.38,6 (lokakuussa 1952), 20 kilometrin maantiekävelyssä 1.30.00 (heinäkuussa 1956) sekä 50 kilometrin maantiekävelyssä 4.16.06 (syyskuussa 1954).

## Lähteet

* 
* 
* 

### Viitteet
Miguel de las Cuevas

**Miguel Ángel de las Cuevas Barberá**, yleensä vain **Miguel**, (s. 19. kesäkuuta 1986 Alicante, Espanja) on espanjalainen jalkapalloilija. Hän edustaa Espanjan pääsarjassa pelaavaa Osasunaa ja on pelipaikaltaan hyökkäävä keskikenttäpelaaja.

## Ura

Miguel aloitti ammattilaisuransa Espanjan kolmanneksi korkeimmalla sarjatasolla Segunda División B:ssä pelanneessta Hérculesista. 

Kaudeksi 2006-2007, hän siirtyi Atlético Madridin riveihin. Ensimmäisenä kautenaan Atléticossa Miguel loukkaantui ennen sarjan alkua käydyssä harjoitusottelussa ja joutui olemaan sivussa nilkkavamman takia yli vuoden.

17. joulukuuta 2007, Miguel teki viimein ensiesiintymisensä Atléticossa Copa del Reyn ottelussa Granada 74:sta vastaan.

Hän siirtyi nykyiseen seuraansa nelivuotisella sopimuksella kesäkuussa 2009.

## Lähteet

## Aiheesta muualla
*Miguelin tilastot LFP:n sivustolla
Kalteriluola-ahven

**Kalteriluola-ahven** (*Neolamprologus sexfasciatus*) on afrikkalaisen Tanganjikajärven eteläosissa endeemisenä elävä kirjoahvenlaji. Lajia pidetään myös akvaariokalana.

## Koko ja ulkonäkö
Kalteriluola-ahvenkoiras voi saavuttaa 15&nbsp;cm pituuden. Naaras jää hieman tätä pienikokoisemmaksi. Pohjaväriltään kala on valkoinen ja suomupeitteessä on kuusi mustaa pystyraitaa, joista se on saanut tieteellisen lajinimensäkin. Kalteriluola-ahvenen evät ovat vaaleat.

## Vesiolot ja ravinto
Kalteriluola-ahvenet viihtyvät parhaiten vedessä, jonka lämpötila on noin 23–26&nbsp;°C.. Ravintonaan laji käyttää nilviäisiä, joiden kuoret se murskaa suuhunsa kehittyneillä luuosilla. Tämän uskotaan olevan seurausta siitä, että kalteriluola-ahvenet eivät ole kyenneet kilpailemaan madoista isosilmäluola-ahvenen (*Neolamprologus toae*) kanssa

## Katso myös
* Tanganjikajärven biotooppiakvaario

## Lähteet
Robert W. Morgan

**Robert W. Morgan** (1937 &ndash; 22. toukokuuta 1998) oli yhdysvaltalainen radiopersoona, joka vaikutti suurimman osan urastaan Los Angelesissa.

Morganilla on tähti Hollywood Walk of Famella ja hänet nimettiin Radio Hall of Fameen vuonna 1999. Lisäksi *[[Billboard]]*-lehti valitsi hänet kaksi kertaa vuoden radiopersoonaksi.

## Lähteet
Ticket to Ride

**Ticket to Ride** on The Beatlesin kappale yhtyeen vuonna 1965 julkaistulta albumilta *[[Help! (The Beatles)|Help!]]*. Sen on säveltänyt ja sanoittanut suurimmalta osin John Lennon, mutta tekijäksi on merkitty perinteisesti myös Paul McCartney. Kappale on julkaistu myös singlenä vuonna 1965 B-puolenaan "Yes It Is".

## Lähteet
Carrie Steinseifer

**Carolyn (Carrie) Lynne Steinseifer** () on entinen yhdysvaltalainen uimari ja olympiavoittaja. Hän voitti Los Angelesin kesäolympialaisissa ollessaan vasta 16-vuotias kultaa 100 metrin vapauinnissa ja 4&nbsp;×&nbsp;100 metrin vapaauintiviestissä. Uintihistorialliseksi 100 metrin vapaauinnin voiton tekee se, että ensimmäistä kertaa voitto jaettiin kahden uimarin kesken. Steinseifer ja hänen huonetoverinsa Nancy Hogshead uivat täsmälleen saman ajan, 55,92. 

Steinseifer jatkoi uraansa vielä vuoteen 1987, jolloin hän voitti vielä Pan-Amerikan kisoissa kultaa 4&nbsp;×&nbsp;100 metrin vapaauintiviestissä. Steinseifer on 167 cm pitkä ja painoi aktiiviurallaan 57 kg. 

Steinseifer valittiin vuonna 1999 kansainväliseen uinnin ''Hall of Fameen''.

## Lähteet
Nurmeksen Joulumusiikki

**Nurmeksen Joulumusiikki** on vuodesta 1993 järjestetty joulumusiikkitapahtuma Nurmeksessa. Se on muodostunut marraskuussa alkavaksi juhlakaudeksi, johon kuuluu konsertteja ja tapahtumia. Tapahtuman pyrkimyksenä on tarjota mahdollisuus uusien joululaulujen syntymiseen ja esilletuloon. Lisäksi Nurmeksen Joulumusiikki vaalii Suomen joululauluperinnettä esittämällä ja tallentamalla joululauluja eri aikakausilta.

Vuonna 1997 Nurmes julistautui viralliseksi joululaulukaupungiksi ja vuonna 2009 koko Euroopan joululaulukaupungiksi. Tapahtuman ensimmäinen taiteellinen johtaja oli Jouni Pirinen (1993–2010) ja toinen oopperalaulaja Jussi Merikanto (2011–).

## Hyvän Joulun toivotus Suomen lapsille
Alakoululaiset ovat kokoontuneet laulamaan Hyvän joulun toivotuksen Suomen lapsille vuodesta 2004 alkaen. Vuoden 2017 tilaisuuteen tilattiin joululauluista Näppäri-sovitukset. 

## Kilpailut
Nurmeksen Joulumusiikki on järjestänyt kolme kansallista joululaulujen sävellyskilpailua. Vuoden 1994 valtakunnalliseen kilpailuun saapui 201 uutta joululaulua. Vuonna 1999 järjestetty sävellyskilpailu Joululaulu 2000 -kilpailu keräsi 550 lauluehdotusta. Vuonna 2004 julistettiin P. J. Hannikaisen nimeä kantaneen sävellyskilpailun tulokset.

## Joululauluarkisto
Nurmeksen Joulumusiikki vastaanotti vuonna 1998 Tuomas Piirosen 3550 joululaulua käsittävän joululaulukokoelman. Piirosen kokoelma liitettynä Nurmeksen kolmen valtakunnallisen sävellyskilpailun lauluihin muodostaa  yli 4700 laulua käsittävän Nurmeksen Joululauluarkiston. Arkisto on vapaasti käytettävissä kaupunginkirjastossa. Tietokannasta uusijoululaulu.fi löytyy myös uusia joululauluja sähköisessä muodossa.

## Aiheesta muualla

*www.nurmeksenjoulumusiikki.fi  
*Vuoden 2017 Hyvän Joulun toivotus: https://www.youtube.com/watch?v=RhIBkxGkAX8
Skorpionit (puolisotilaallinen järjestö)

**Skorpionit** oli Bosnian serbeistä muodostettu vapaaehtoinen siviilikaarti, joka aktiivisin kausi sijoittui Bosnian sotaan 1992-1995. Kaarti sai nimensä Tšekkoslovakiassa kehitetystä Škorpion-konepistoolista.

Skorpionit aloittivat toimintansa kroatialaisen Vukovarin kaupungin piirityksen aikoihin syksyllä 1991. Vastaavanlaisia ryhmiä syntyi tuolloin yhtenään. Serbiarmeijan viralliset johtajat palkkasivat näitä puolisotilaallisia osastoja kylvämään terroria siviiliväestön keskuudessa.

Skorpioneja johtivat kaksi veljestä: Slobodan "Boca" Medic ja Aleksandr “Gulja” Medic. Ryhmä koostui aluksi lähinnä kroatialaisista etnisistä serbeistä. Skorpionit liikkuivat laajalti sodan aikana. Ne toimivat aluksi Kroatiassa, sitten läntisessä Bosniassa ja lopuksi itäisessä Bosniassa, jossa skorpionit osallistuivat Srebrenican joukkomurhaan, jossa murhattiin noin 7000-8000 muslimilasta, nuorta ja aikuista heinäkuussa 1995. Skorpionit olivat mukana joukkomurhissa ja sotarikoksissa vielä Kosovossa 1999, mutta vuosituhannen vaihteeseen mennessä ryhmä oli kuihtunut olemattomaksi ja lakkautettiin. 

Belgradin humanitäärisen oikeuskeskuksen johtaja Natasa Kandic julkaisi keväällä 2005 videonauhan, jossa näkyi skorpioneiden jäseniä teloittamassa musliminuorukaisia Srebrenicassa. Kun video näytettiin Serbian televisiossa, useita skorpionien entisiä jäseniä pidätettiin sotarikoksista epäiltynä heti lähetyksen jälkeen. Seuranneessa oikeudenkäynnissä viisi entistä skorpionia tuomittiin eri pituisiin vankeusrangaistuksiin. Ryhmän johtajat, Medicin veljekset, saivat molemmat 20 vuoden vankilatuomion.

## Lähteet

*  

### Viitteet

## Aiheesta muualla

* Dejan Anastasjevic: Scorpions' Trail 
* Srebrenica 1995-2005   sivu sisältää myös tallenteen uutislähetyksestä, jossa on pätkiä skorpionien teloitusvideosta.
Räjäytyskuva

**Räjäytyskuva** on kaavio, joka esittää esineen osat lievästi erotettuina irrallaan toisistaan. Kuva selkeyttää katsojalle esineen, kuten koneen, rakenteen sekä kappaleiden järjestyksen. Räjäytyskuva voidaan esittää monista perspektiiveistä riippuen kuvattavasta kohteesta.

Räjäytyskuvia esitetään muun muassa koneiden käyttöoppaissa, joissa erilliset osat on usein nimetty ja numeroitu. Kuvissa voidaan esittää myös lisäinformaatiota esimerkiksi kappaleiden liitäntäjärjestyksestä.

Eräänlaisia räjäytyskuvia voidaan muodostaa graafisena tehokeinona myös tavanomaisista kaavioista, kuten ympyrädiagrammista.

Esimerkiksi SolidWorks ja AutoCAD soveltuvat räjäytyskuvien tekemiseen.

## Aiheesta muualla

* https://datavizproject.com/data-type/exploded-view-drawing/

## Lähteet
Ukrainan naisten jalkapallomaajoukkue

**Ukrainan naisten jalkapallomaajoukkue** edustaa Ukrainaa naisten jalkapallon kansainvälisissä otteluissa.

Ukraina selviytyi ensimmäistä kertaa arvoturnaukseen, kun se voitti Slovenian vuoden 2009 Euroopan-mestaruuskilpailujen jatkokarsinnassa lokakuussa 2008. Lopputurnauksessa se hävisi Alankomaille maalein 0–2 ja Tanskalle maalein 1–2 sekä voitti Suomen maalein 1–0 eikä selviytynyt alkulohkostaan jatkoon.

Maajoukkuetta valmentaa Anatoli Kutsev.

## Arvokisat
### Maailmanmestaruuskilpailut
* 1995 – *Ei selviytynyt karsinnoista*
* 1999 – *Ei selviytynyt karsinnoista*
* 2003 – *Ei selviytynyt karsinnoista*
* 2007 – *Ei selviytynyt karsinnoista*
* 2011 – *Ei selviytynyt karsinnoista*
* 2015 – *Ei selviytynyt karsinnoista*
* 2019 – *Ei selviytynyt karsinnoista*

### Euroopan-mestaruuskilpailut
* 1995 – *Ei selviytynyt karsinnoista*
* 1997 – *Ei selviytynyt karsinnoista*
* 2001 – *Ei selviytynyt karsinnoista*
* 2005 – *Ei selviytynyt karsinnoista*
* 2009 – *Alkulohko*
* 2013 – *Ei selviytynyt karsinnoista*

## Lähteet
* RSSSF: Naisten arvokisat

### Viitteet
Porokylä

**Porokylä** on Nurmeksen kaupungin toinen keskus, joka kuuluu Nurmeksen keskustaajamaan. Se sai nimensä 20. heinäkuuta 1891 sattuneen suurpalon seurauksena. Silloin iso osa silloista kirkonkylää niin sanotusti "paloi poroksi". Porokylä oli vuodenvaihteessa 1972–1973 Nurmekseen (joka oli silloin kauppala) liitetyn Nurmeksen maalaiskunnan keskustaajama. Vuoden 1974 alussa Nurmeksesta tuli kaupunki.

Taajamassa toimii Porokylän koulu, jossa annetaan opetusta luokka-asteille 1–6.

## Lähteet
Tekninen mittajärjestelmä

**Tekninen mittajärjestelmä** oli useilla teknisillä aloilla 1800-luvulta 1970-luvulle saakka käytössä ollut, metrijärjestelmään pohjautuva mittajärjestelmä. Se erosi sekä nykyisestä SI-järjestelmästä että fysiikassa samaan aikaan käytetystä cgs-järjestelmästä oleellisimmin siten, että siinä kilogrammaa ei käsitetty massan vaan voiman yksiköksi. Metrin ja sekunnin ohella järjestelmän kolmantena perusyksikkönä olikin *kilogramman voima* (1 kgf), jolle sekaannuksen välttämiseksi annettiin vuonna 1948 myös nimi kilopondi (1&nbsp;kp). Sillä tarkoitettiin voimaa, jolla Maa vetää puoleensa yhden kilogramman massaa siellä, missä painovoiman kiihtyvyydellä on sen ns. normaaliarvo, 9,806&nbsp;65&nbsp;m/s2. Tämä vastaa painovoimaa merenpinnan tasolla 45. leveysasteella. 

Kilopondin avulla johdettiin yksiköt muillekin teknisesti tärkeille suureille. Sellaisia olivat:
* työn ja energian yksikkö &ndash; *kilopondimetri* (1 kpm) = 9,806&nbsp;65 J
* tehon yksikkö &ndash; *kilopondimetri sekunnissa* (1 kpm/s) = 9,806&nbsp;65 W
* paineen yksikkö &ndash; *kilopondi neliömetriä kohti* (1 kp/m2 = 9,806&nbsp;65 Pa.

Koska näin saatu paineen yksikkö oli varsin pieni, käytettiin sen asemesta lähes yksinomaan yksikköä *kilopondi neliösenttimetriä kohti* (1&nbsp;kp/cm2 = 98,066&nbsp;5&nbsp;kPa). Siitä käytettiin myös nimitystä *tekninen ilmakehä* (1&nbsp;at). Se oli jonkin verran pienempi kuin Maan pinnalla vallitseva normaali ilmanpaine.

Tehon yksikkönä käytettiin yleisesti ja käytetään epävirallisesti toisinaan edelleenkin myös hevosvoimaa (1&nbsp;hv), joka oli 75 kilopondimetriä sekunnissa eli 735,498&nbsp;75&nbsp;W.

Järjestelmään liittyi myös harvoin käytetty massan yksikkö, *tekninen massayksikkö* eli *hyl*, joka oli 9,806&nbsp;65&nbsp;kg. Sillä tarkoitettiin massaa, jolle yhden kilopondin voima antoi kiihtyvyyden 1&nbsp;m/s2.

Sähkötekniikassa tekninen järjestelmä ei ollut koskaan yleisessä käytössä, vaan jo 1800-luvun lopulla sähköalalla käytettiin MKSA-järjestelmää (metri-kilogramma-sekunti-ampeeri-järjestelmää). Siinä yksiköt olivat jo samat kuin nykyisessä SI-järjestelmässäkin. Perusyksiköillä tosin oli nykyisestä poikkeavat määritelmät, mutta yksiköt olivat käytännössä nykyisen suuruiset. Muillakin teknisillä aloilla tekninen järjestelmä jäi pois käytöstä 1970-luvulla, kun niilläkin siirryttiin SI-järjestelmään.

## Lähteet